Deg unadi-agi-nneɣ i nexdem ɣef wayen yeɛnan aselmed n tutlayt n tmaziɣt, deg uɣerbaz amenzu i yezdin inelmaden iqbayliyen akked yiɛerbawalen, nebɣa ad nẓer amek ara siwḍen ad d-arun, ad mmeslayen s tmaziɣt. Neɛreḍ ad d-nerr ɣef yisteqsiyen-agi : Dacu-ten wuguren i d-ttmagaren yinelmaden iɛerbawalen n uɣarbaz amenzu deg ulmad n tmaziɣt ? D acu-tent tmental i ten-yeğğan ur ttissinen ara ? Amek i ssawaḍen yiselmaden ad d-sfehmen timsirin n yal ass ? Dacu-tent tarrayin i seqdacen yiselmaden-agi deg uselmed n tutlayt n tmaziɣt ?